Cboe Global Markets var den første store aktøren som lanserte handel i bitcoin futures tilbake i desember 2017.Nå er det imidlertid over.Ifølge en melding sier selskapet at de ikke vil legge ut nye bitcoin futures fra og med mars måned.Cboe har ikke bestemt seg for hva de vil gjøre med andre typer kryptovaluta-derivater.Avgjørelsen gjenspeiler den avtakende interessen for å investere i kryptovalutaer. Fra kryptomaniaen vinteren 2017/2018 har verdien av en bitcoin falt fra snaue 20.000 dollar til omtrentlig 4.000 dollar. Det tilsvarer en nedgang på omkring 80 prosent.CME Group, som også er en stor utsteder av krypto-derivater, har ikke annonsert at de vil slutte eller redusere sin satsning på området. Handelsvolumet på CME er mer en fire ganger så stort som på Cboe.Derivatene skulle gi en regulert markedsplass for handel av kryptovaluta, og det var forventet at dette også ville tiltrekke seg en rekke institusjonelle investorer. Volatiliten har utvilsomt gått ned sammen med interessen.